**railML** (engelsk: **rail**way **m**arkup **l**anguage) er et datautvekslingsformat, basert på XML, mellom jernbanespesifikke applikasjoner. railML kan brukes mellom interne og eksterne programvarer. railML utvikles av fageksperter i et åpent fellesskap, som benevnes *railML consortium*. Arbeidet organiseres av den allmennyttige frivillige organisasjonen railML.org. railML er et gratis *open source* utvekslingsformat. For å bruke og laste ned railML-skjemaet kreves en registrering hos railML.org. Språket for modellering med railML er UML og på engelsk.

Historie og versjoner
---------------------

railML ble opprettet i begynnelsen av 2002 av Fraunhofer-IVI (Dresden/Tyskland) og ETH i Zürich (Sveits). Bakgrunnen var at utvekslingen mellom forskjellige IKT-applikasjoner innen jernbanesektoren var vanskelig. Utveksling av data om driftskonsepter, administrasjon av ruteleier, planlegging og simulering osv. tok mye tid og var bare mulig med mange spesialutviklede grensesnitt og forårsaket kostnadsproblemer for jernbaneselskaper. railML prøver å være et lett, praktisk og selvbeskrivende format som baserer seg på eksisterende standarder. railML brukes og utvikles av infrastrukturforvaltere, jernbaneoperatører, rådgivere og industrien innen sektoren.
Den første stabile versjonen 1.0 ble utgitt til produktiv bruk i 2005. Frem til i dag har versjonene 1.0, 1.1, 2.0, 2.2 og 2.3 vært tilgjengelig til nedlasting og produktiv bruk. Gjeldende nyeste versjon er per mai 2019 versjon 2.4 og 3.1.
Versjon 3 av railML har en ny topologi modell basert på RailTopoModel og inkluderer flere utviklinger. Den har vært under utvikling siden midten av 2015, blitt utgitt som beta-versjon i midten av 2016 og ble utgitt for produktiv bruk i februar 2019.
I 2015 ble et fremvisnings og verifiserings verktøy for railML data utgitt ved navn *railVIVID*.

railML-skjema
-------------

Fordelene med et universelt utvekslingsformat
railML er basert på XML og bruk av andre eksisterende XML-skjema som MathML og GML. Det består av forskjellige sub-skjema. Opp til versjon 2.4 finnes det tre sub-skjema som er i produktiv bruk:

* **Infrastruktur** for å beskrive spor og utstyr av jernbanenettverk på et funksjonelt nivå for trafikal planlegging
* **Rullende materiell** for å beskrive kjøretøyets kjøredynamiske parametere og transportegenskaper
* **Ruteplan** for å beskrive ruteplaner til intern planlegging

Med railML versjon 3.1 det finnes en ytterlige skjema:

* **Sikringsanlegg** for å beskrive togveier og deres egenskaper (togveislister)

Utviklingen av flere skjema er under fortløpende vurdering. Utvikligen av ekssiterende og nye skjema baserer på bruksmønster *(use case)*. RaiML fellesskapet er åpne for å ta imot flere forslag til bruksmønster.

Lisensiering
------------

Bruk av railML er uten kostnader for brukere og utviklere. Konsultasjoner og sertifisering for profesjonell ekstern bruk er forbundet med kostnader.
Siden Juli 2013 er alle versjoner av railML tilbudt i en Creative Commons lisens parallelt med enten en lisens for kommersielt bruk CC-BY-ND (V3) eller en begrenset lisens CC-BY-NC-ND (V3). Begrensninger tjener kvalitetsmål.
Versjon 3.x er lisensiert med samme Creative Commons betingelser, men i CC versjon 4.0. Dermed tilpasser railML forbedringer gjort av CC og garanter brukerne samme rettigheter som fra forrige år og forrige versjoner.
Logoen og begrepet railML er registrert som varemerke fra railML konsortium hos EUIPO

Juridisk enhet
--------------

Juridiske enheten til railML konsortium er railML.org e.V. som er en registrert allmennyttig ideell organisasjon i henhold til tysk lov siden 23. april 2012.

railML i Norge
--------------

Den norske jernbanesektoren, ved Jernbanedirektoratet og Bane NOR, har utviklet en utvidelse av railML-versjonen 2.4 for infrastruktur for å dekke den norske jernbanesektorens behov til ruteplanlegging, tilbudsplanlegging, dimensjoneringsverifisering, operativ informasjonsformidling og network statement-publisering. I 2019 er en modelleringspresisering av skjemaet *Rolling Stock* og *Timetable* under arbeide.

Utviklingen av railML
---------------------

Utvikling av railML er organisert av railML.org, og utvikles av frivillige ressurser ifra infrastrukturforvaltere, jernbaneoperatører, rådgivere og industrien innen sektoren.
railML.org arrangerer halvårlig konferanser der det er mulig å utveksle erfaringer. All utvikling diskuteres i railML.org sitt nettforum. Organisasjonen og det formelle arbeidet utføres av *railML Coordinators.*

Referanser
----------

1. ↑  Nash, Andrew; Huerlimann, Daniel; Schuette, Joerg; Kolmorgen (Krauss), Vasco Paul (2004). *RailML – A standard data interface for railroad applications* (PDF). Dresden: Proc. of the 9th International Conference on Computer in Railways (Comprail IX), WIT Press, Southampton, United Kingdom.
2. 1 2  «RailTopoModel and railML®» (PDF) **(engelsk)**. 17. september 2013. Besøkt 4. mai 2019.
3. ↑   fra Google Books
4. ↑  «Download» **(engelsk)**. 31. oktober 2017. Besøkt 4. mai 2019.
5. ↑  «Version Planning» **(engelsk)**. 19. februar 2019. Besøkt 4. mai 2019.
6. ↑  «railVIVID: The railML Viewer & Validator – powered by UIC» **(engelsk)**. 26. mars 2017. Besøkt 4. mai 2019.
7. ↑  *Infrastructure* - IS
8. ↑  *Rollingstock* - RS
9. ↑  *Timetable* - TT
10. ↑  «Interlocking - IL». Arkivert fra originalen 23. mars 2019. Besøkt 4. mai 2019.
11. ↑  «Costs» **(engelsk)**. 16. mars 2019. Besøkt 4. mai 2019.
12. ↑  «Organisation» **(engelsk)**. 12. mars 2018. Besøkt 4. mai 2019.
13. ↑  Jernbaneverket: *railML-versjon 2.4 for infrastruktur*

Eksterne lenker
---------------

* Offisielt nettsted Rediger på Wikidata